《晚渡扬子江却寄江南亲故》
唐代·权德舆

返照满寒流，轻舟任摇漾。支颐见千里，烟景非一状。

远岫有无中，片帆风水上。天清去鸟灭，浦迥寒沙涨。

树晚叠秋岚，江空翻宿浪。胸中千万虑，对此一清旷。

回首碧云深，佳人不可望。

作者简介：权德舆（759年－818年）， 字载之。天水略阳（今甘肃秦安东北）人，后徙居润州丹徒（今江苏镇江）。唐朝文学家、宰相，起居舍人权皋之子。权德舆掌诰九年，三知贡举，位历卿相，在贞元、元和年间名重一时。